GiliGold/VAD_KnessetCorpus huggingface dataset:
רחל מורגנשטרן:  במקרים רבים עד שהמספר מגיע, הילד כבר מפסיד את המקום במוסד הלימודים שכבר היה מאמץ רב לפנות אותו, או מתייאש, יש לנו שני מקרים של ילדים בני שנתיים וארבע, שלא מקבלים את המענה שלהם, וזה נזק שאי אפשר להשיב את הזמן שלו אחורנית
רחל מורגנשטרן:      אני חייבת לשתף אתכם במה שקורה במשרד האוצר, שהבוקר קיבלנו מענה על איזה שהוא פרוטוקול שכן כבר ייכנס לתלם על אפשרות ידנית טכנית, אחרי הרבה מאמץ של הרב פינדרוס, לעזור לסטודנטים שלומדים במקצועות הביטוח
רחל מורגנשטרן:  זה קצת אבסורדי, אבל זה מה שהיה
יצחק פינדרוס: האזרחית הראשונה שפנתה אלי כבר התחתנה ונהייתה ישראלית אפילו אז היא כבר ויתרה על הרעיון
רחל מורגנשטרן: בסופו של דבר הם נמצאים בתהליך עלייה
רחל מורגנשטרן:  אנחנו לא מדברים על אנשים שלנצח, לפחות ממה שאנחנו מכירים, נשארים במעמד הזה
רחל מורגנשטרן:  הם באים לפה, הם לומדים, בינתיים הם צריכים להסתדר ואנחנו שמנו לעצמנו מטרה לעזור להם להסתדר כאן, להקל עליהם את הבירוקרטיה ולאפשר להם בסופו של יום גם לעשות עליה ולהיות תושבי ישראל ואזרחי ישראל
רחל מורגנשטרן:      היא צריכה להבחן לרשות שוק ההון, למבחנים של הביטוח הפנסיוני ואי אפשר, כי זה רק באופן מקוון עם מספר זהות, אבל היא כבר שילמה את הלימודים, היא כבר למדה שני סימסטרים
רחל מורגנשטרן:  כאילו, מה זה אי אפשר? לא, 'אי אפשר'
רחל מורגנשטרן:       פנינו למר יניב, הוא כבר לא נמצא היום במשרד האוצר, אבל הוא עזר לנו המון
רחל מורגנשטרן:  אחרי אני חושבת, עד יום לפני תאריך המועד האחרון לרישום היינו עסוקים בהלוך-חזור ואז התקבלה אפשרות להירשם במייל
רחל מורגנשטרן:  'מצויין, תשלחי במייל את הוויזה, את אשרת הסטודנט, את הדרכון, תשלמי למשרד האוצר את התשלום על הבחינה, ואת רשומה'
רחל מורגנשטרן:  מחיאות כפיים
רחל מורגנשטרן:       ביום של הבחינה בבנייני האומה, אני לא יודעת אם אתם מכירים, עומד נציג ממשרד האוצר עם שלט שהוא ממשרד האוצר, הוא מחזיק את הדפים של הבחינה ביד והוא מחכה לסטודנטית שתגיע
רחל מורגנשטרן:  עשרות סטודנטים נכנסים והיא 'זו את, בבקשה, הנה המבחן שלך, לכי תעשי את המבחן'
רחל מורגנשטרן:  וכך אותו סרט חזר על עצמו כשהיינו צריכים לברר את התוצאות של הבחינה, וכך חזר על עצמו בבחינה הבאה
רחל מורגנשטרן:      אז תודות למשרד האוצר ולרשות שוק ההון שהתגייסו ונתנו מענה, אבל יותר פשוט היה שהייתה לה איזו שהיא אפשרות להזדהות למערכת, להירשם כמו כל סטודנט אחר ולתת לאנשים המנהלים את המחלקה ואת התחום לבצע את עבודתם השוטפת
רחל מורגנשטרן:       זה באמת דורש מהמערכת מאמץ לא הגיוני
רחל מורגנשטרן:  כשאנחנו מבקשים ממשרד הפנים עזרה ומשרד הפנים באמת, רשות האוכלוסין וההגירה, מגויסים, אין אפילו מילים, על בסיס שעתי, לעזור לתושבים בכל הארץ, בכל הלשכות, הוא צריך אשרה בהרצליה, בתל אביב, הוא לומד באוניברסיטת תל אביב, מבקשים ממנו דרישות שהן לא הגיוניות, המטה, באמת, מהם ילמדו ויעשו
רחל מורגנשטרן:  אבל עדיין, בגלל שהמערכת שלהם לא מקוונת עם שאר המשרדים האחרים, עדיין הם לא יכולים לצרוך שירותים מקוונים
רחל מורגנשטרן:  הם לא יכולים לקבוע תור לבד, הם צריכים להתחנן אחרי שהם לא מקבלים מענה לאשרות או למשהו אחר באופן ידני, זה מייגע את המערכת, וזה הרבה פעמים גם משאיר אותם בלי מעמד חוקי בישראל, וזה מאוד חבל
יצחק פינדרוס: מכיוון שהתחלנו את הוועדה מאוחר, תנסי לתמצת כי יש פה הרבה אנשים
רחל מורגנשטרן: אני חושבת שאני די לקראת הסיום
רחל מורגנשטרן:  הדבר הכי אקוטי פה, ויש לנו עשרות אם לא מאות פונים, זה המורים
רחל מורגנשטרן:  זו הנקודה הכי כואבת לנו, שלמרות כל המאמצים, משרד החינוך עדיין לא פיתח מודל שמאפשר זיהוי הזרים
רחל מורגנשטרן:  אנחנו יודעים שבמשרד החינוך קיימת מערכת שנותנת זיהוי לתלמידים סטודנטים, לילדים שלהם בתוך בתי הספר, אבל עובדי ההוראה כמו ששמעתם, לא מקבלים את המענה, כמו מר פשעמיש יש לנו עוד עשרות של מורים שפוטרו עוד עשרות מורים שעובדים ללא זכויות וזה משהו שחייב לבוא על תיקונו
רחל מורגנשטרן:  כולנו רוצים שהם יוכלו להתערות בארץ, לגור פה, לעבוד כאן ולהשתכר
רחל מורגנשטרן:  ואנחנו מקווים בשם אלפי התושבים, מודים לכל המשרדים שבאמת מגויסים ושותפים לדרך שותפות אמת, ומקדמים בברכה את המשרדים שרוצים להשתתף, ושנוכל לחזק את ההתיישבות בארץ
יצחק פינדרוס: תודה
יצחק פינדרוס:  חבר הכנסת רצית לשאול משהו?
ואליד אל הואשלה: כן
ואליד אל הואשלה:  קודם כל עצוב מאוד שיש אנשים שמנסים להשתלב היום בחברה והם לא מוצאים את הדרך הזאת, ויש המון תקלות בנושא הזה
ואליד אל הואשלה:  אני רוצה לדעת מה המספר שאנחנו מדברים עליו? האנשים שנמצאים בארץ עם אשרת שהייה?
יצחק פינדרוס: האמת היא מי שיכול לדעת הכי טוב זה ביטוח לאומי
ואליד אל הואשלה: 	השאלה השניה לגבי משרד החינוך ומשרד הפנים
יצחק פינדרוס: לא, מי שיכול לדעת הכי את המספר, זה ביטוח לאומי
יצחק פינדרוס:  הוא יודע
יצחק פינדרוס:  יש לו קוד
יצחק פינדרוס:  ביטוח לאומי גובים מכל אזרח, אז צריך לשאול את ביטוח לאומי את השאלה הזאת
ואליד אל הואשלה: הביטוח הלאומי נמצאים כאן?
יצחק פינדרוס: האם מישהו מהביטוח הלאומי יודע תשובה לשאלה על כמה מדובר?
דני קורן: תיכף אני אתייחס
ואליד אל הואשלה: תודה
יצחק פינדרוס: אני רוצה לשמוע על כמה אנשים מדובר בביטוח לאומי
יצחק פינדרוס:  אני רוצה לשמוע גם את משרד הרווחה ומשרד החינוך, אבל בקצרה אולי לפני כן, אולי אני טועה, מערך הדיגיטל הלאומי, האם יש איזו שהיא דרך לפתור את הבעיה רוחבית? זאת אומרת להגדיר איזו שהיא הגדרה במערכת שהיא בעצם תפתור את הבעיה
יצחק פינדרוס:  האם הכל בנוי על זה, האם יש דרך, או שכל משרד עובד לבד
יצחק פינדרוס:  מה שאני שואל פשוט, שואל כמעט כתייר שהגיע לארץ ואין דרך לעשות את זה
יצחק פינדרוס:  אז מי נמצא פה ממערך הדיגיטל?
שחר תיק: שלום
שחר תיק:  אני עו"ד יערה בן שחר תיק, ממערך הדיגיטל הלאומי ונמצא איתי גם כן פה עופר ישי ומקוון נמצא גם מר יוגב שמני
יצחק פינדרוס: אני אשמע את ההתייחסות שלכם באופן כללי אחר כך, אני רק רוצה לשמוע בשאלה, ממעוף ציפור, האם יש דרך לפתור את הבעיה הזו רוחבית או כל משרד ממשלתי בעצם מתנהל לבד ואתם בעצם רק ספק שירות מהצד?
שחר תיק: התשובה הקצרה היא כן
שחר תיק:  יש לנו גם פתרונות שהוצגו גם לרשות האוכלוסין איך בעינינו אפשר לפתור את הדבר הזה
יצחק פינדרוס: באופן רוחבי לכל המשרדים?
שחר תיק: כן
שחר תיק:  מזהה חד-חד ערכי בעצם, לכל המשרדים
שחר תיק:  יצירה של איזה שהוא קוד משותף
יצחק פינדרוס: אני אשמח לשמוע יותר, למה זה לא קורה או האם יש לוח זמנים שהדבר הזה יקרה או איפה זה נעצר כרגע
שחר תיק: למה זה לא קורה, אני מציעה לברר גם כן מול רשות האוכלוסין, אבל אנחנו בשיח איתם לגבי החלופות
שחר תיק:  לרשות האוכלוסין יש הצעה מסוג אחד, לנו יש הצעה מסוג אחר, ואנחנו נמצאים בסיג ושיח בעניין הזה
יצחק פינדרוס:  אז אנחנו נשמע
יצחק פינדרוס:  בסדר גמור
יצחק פינדרוס:  בגלל שהתייחסנו לשני משרדים קודם כל אני חושב שהדבר הכי הגיוני זה משרד הרווחה ומשרד החינוך
יצחק פינדרוס:  נתחיל אולי ממשרד הרווחה
יצחק פינדרוס:  מי נמצא כאן ממשרד הרווחה?
תמר להבי: תודה רבה כבוד היו"ר
תמר להבי:  אני עו"ס תמר להבי, מנהלת תחום מקרים ארציים במשרד הרווחה במינהל אסטרטגיה
תמר להבי:  הנושא מאוד מאוד מוכר לנו, אנחנו יודעים שנעשים איזה שהם מאמצים באמת להסדיר את הנושא מבחינה רוחבית
תמר להבי:  הנושא גם אמור לקבל התייחסות מבחינתנו בחוק שירותי הרווחה שהתחיל להיכתב בקדנציה הקודמת ואני מקווה שהוא באמת יתקדם בקדנציה הזאת, וליישר קו באמת עם חוק הביטוח הלאומי וכן להכיר באוכלוסייה הזאת כאוכלוסייה שזכאית
יצחק פינדרוס: תני לי רגע לעצור אותך, יש משהו שלא הבנתי
יצחק פינדרוס:  עד החוק הם לא היו זכאים?
תמר להבי: אני אגיד
תמר להבי:  החוק הישן שלנו מתייחס רק לאזרחים ותושבים
תמר להבי:  זאת אומרת מי שיש לו תעודת זהות
תמר להבי:  חוק הביטוח הלאומי הוא חוק יותר מתקדם, הוא משנות ה-90', אבל אנחנו כן בתהליך של הנפקת זיהוי משרדי נוסף שמתחיל ב-98, כן מאפשרים שירותי רווחה לכל הקטינים ובמקרים מסוימים גם לבגירים שזקוקים לשירותי רווחה
תמר להבי:      במקרים הספציפיים אני לא אתייחס, אני כן ראיתי שהונפקו מספרי זיהוי משרדיים, אני לא יודעת מה היה בתהליך
יצחק פינדרוס: אני שואל, היום פונה בן אדם שאין לו מספר זהות למשרד הרווחה ומגיע לו, האם,
תמר להבי: צודקת חברתי שאומרת שהפנייה נעשית על ידי העובדת הסוציאלית במחלקה, חוק שירותי הרווחה מסדיר ששירותי הרווחה יינתנו על ידי הרשויות המקומיות, אני לא יודעת אם יש כאן נציג
תמר להבי:  כשגברת שטיגליץ הציגה, היא אמרה שהיה עיכוב של שנה, אני לא יודעת כשהיא פנתה למחלקה שלה במקום המגורים, מה קרה עד שזה הגיע אלי
תמר להבי:  כשזה הגיע אלי, בדרך כלל אנחנו מנפיקים תוך שבועיים
תמר להבי:  אז אני לא יודעת מה קרה בפער הזה
תמר להבי:  אני יכולה לבדוק
תמר להבי:       אני כן יכולה להגיד שאנחנו ספציפית לגבי זכאויות של עיוורים כן נתנו את הדעת ואנחנו כן נותנים שירותי רווחה
יצחק פינדרוס: אני שואל באופן כללי, אני מזדהה עם המקרה, אני שואל עוד פעם
יצחק פינדרוס:  נמצא אדם שנמצא במעמד הזה ברשות מקומית כרגע במבשרת ציון, בסדר? הוא פונה לרשות הרווחה, רשות הרווחה יודעת איך לפעול?
תמר להבי: כן
תמר להבי:  יודעת
תמר להבי:  תע"ס 1
תמר להבי: 15, יודעת לפנות אלי, גם התע"ס מתייחס ספציפית לחרדים זכאי שבות שבחרו לא לממש את זכותם
תמר להבי:  אני כן אגיד שאנחנו פוגשים הרבה מאוד משפחות שנמצאות פה כבר 20 ו-30 שנה למימוש העלייה
יצחק פינדרוס: מכיר את זה
יצחק פינדרוס:  גילוי נאות, אני גדלתי בבית כזה
תמר להבי: זה כן מוסדר, הוצאנו נוהל לעובדות הסוציאליות בנושא, יש טופס, אנחנו מנסים להפוך עכשיו את הטופס למקוון, שותפים גם לתהליך של רשות הדיגיטל ואני מקווה מאוד שהדברים יתקדמו
יצחק פינדרוס: זאת אומרת לכם יש היום פתרון מערכתי לאדם שפונה או שאת אומרת 'ספציפית, תפנה אלי מחלקת רווחה במבשרת, אני אדע איך לפתור את זה'?
תמר להבי: אנחנו מנפיקים מספרי זיהוי משרדיים לכל אדם שאין ברשותו תעודת זהות, בהתאם לצרכים הסוציאליים
תמר להבי:  חרדים זכאי שבות, באופן אוטומטי בדרך כלל מקבלים אבל הם כן צריכים לעבור את תהליך הבקרה
יצחק פינדרוס: למה הם צריכים להיות זכאי חוק שבות? ברגע שהוא תושב ישראל, בחוק היום זה מוגדר
תמר להבי: אשרות א
תמר להבי: 5? אז יכול להיות שזה - - - פנימית שלנו
יצחק פינדרוס: לא א
יצחק פינדרוס: 5
יצחק פינדרוס:  אנחנו נמצאים בכנסת אז אני אגיד לך
יצחק פינדרוס:  בחוק הישראלי, המושגים שאת מדברת עליהם, יש אולי אנשים שכן יודעים על מה את מדברת, א
יצחק פינדרוס: 5, בחוק מוגדר, בכל החוקים, והזכרתי קודם גם את ווליד, בחוק מוגדר תושב ישראל
יצחק פינדרוס:  ברוב החוקים
יצחק פינדרוס:  לא אמרתי בכל החוקים, לכן הפלאת אותי שאמרת לי שיש בחוק הרווחה הקודם רק אזרח
יצחק פינדרוס:  לא כתוב אזרח
יצחק פינדרוס:  מאותה סיבה, מי שגר בישראל, ברוב החוקים היום במדינת ישראל, ממה שאני מכיר, ובחקיקה שהייתי מעורב אני מכיר, כתוב מי שגר במדינת ישראל
תמר להבי: עם אשרה בתוקף?
יצחק פינדרוס: לא כתוב
יצחק פינדרוס:  באף חוק שאני מכיר לא כתוב א
יצחק פינדרוס: 5, א
יצחק פינדרוס: 7
יצחק פינדרוס:  בדיוק כמו שבמס הכנסה אם אדם עושה את כספו פה במדינת ישראל ומרכז חייו פה במדינת ישראל, אף אחד לא שואל אותו אם יש לו א' או ב' או ג'
יצחק פינדרוס:  אתה גר פה, אתה מרוויח פה, אתה משלם מס הכנסה פה
יצחק פינדרוס:  רישיון נהיגה, כמו שהוא אמר, אתה גר פה, לא מעניין אותנו מאיזו סיבה אתה גר פה, למה אתה גר פה, איך אתה גר פה
יצחק פינדרוס:  זה רשות האוכלוסין צריכה להתמודד בכללים שלה
יצחק פינדרוס:  היא רוצה – תגרש אותך, לא רוצה – תביא אותך
יצחק פינדרוס:  זה לא רלוונטי
יצחק פינדרוס:  אם הוא תושב, מגיע לו את רוב הזכויות שאני מכיר, לפחות ברוב החקיקה שאני מכיר, זאת אומרת ההגדרות האלה הן הגדרות מאוד נחמדות, אבל הן הגדרות של רשות האוכלוסין
תמר להבי: כולל עובדים זרים? מסתננים?
יצחק פינדרוס: הן לא מחייבות
תמר להבי: הם לא תושבים?
יצחק פינדרוס: תושב זה מי שמרכז חייו בהגדרה, אנחנו מכירים את זה מחוקים אחרים
תמר להבי: כולל זרים אחרים?
יצחק פינדרוס: אמרתי, יכול להיות שבשירותי הרווחה אני לא מכיר, בחוקים שאני מכיר
תמר להבי: לא, בלי קשר לשירותי רווחה
תמר להבי:  אני מנסה להבין מי מוגדר תושב
יצחק פינדרוס: תושב זה מי שמרכז חייו, ושאלתי את משרד המשפטים בהליך החקיקה
יצחק פינדרוס:  אם יש פה נציג משרד המשפטים
מנסור עבאס: הוא צריך לקבל אישור
מנסור עבאס:  בדרך כלל א
מנסור עבאס: 5
יצחק פינדרוס: אני מסכים, אבל אני אומר, בחוק, כשאדם נמצא במקום והוא גר שם, הגדרת התושבות שלו היא לא הגדרת תעודת הזהות שלו, היא הגדרת איפה הוא נמצא, איפה מרכז חייו
מנסור עבאס: זה במציאות, אבל הוא צריך לעשות משהו מול הרשויות כדי לקבל את ה- - -
יצחק פינדרוס: בחובות אף אחד לא בודק את ה-א
יצחק פינדרוס: 5 שלו
יצחק פינדרוס:  בזכויות אולי כן
יצחק פינדרוס:  אני לא יודע אפילו אם א
יצחק פינדרוס: 5 או משהו אחר, אני אומר, בהגדרה קודם כל תושב זה מי שנמצא שם
יצחק פינדרוס:  יכול להיות שאני טועה ואם יש כאן נציג ממשרד המשפטים יכול להגיד אם אני טועה בעניין הזה
מנסור עבאס: הזכרת את העובדים הזרים
מנסור עבאס:  למשל העובדים הזרים שנמצאים שנים בישראל ועובדים ומשלמים מס ומקבלים שירותים סוציאליים וכולי
מנסור עבאס:  איך הם מוגדרים בישראל? יש להם מספר, יש להם מעמד? הם מוגדרים כקטגוריה, נכון? אז מה הבעיה להגדיר את הקבוצה הזאת כקטגוריה, עד שלא יודע מה, המעמד שלהם - - -
יצחק פינדרוס: לפני הקטגוריה, אני רוצה לשאול למה המערכת מזהה אותם בחובות ולא מזהה אותם בזכויות
יצחק פינדרוס:  זה מה שאני מנסה להבין פה בדיון
יצחק פינדרוס:  אחר כך אנחנו נבין את הקטגוריה
דני קורן: אפשר להתייחס?
יצחק פינדרוס: מאיזה משרד אתה?
דני קורן: אני מהביטוח הלאומי
יצחק פינדרוס: אתה יודע, אני אתחיל מהשאלה שנשאלה פה בחלל האוויר
יצחק פינדרוס:  אתה גובה ביטוח לאומי רק לפי ה-א
יצחק פינדרוס: 5 שלו או אם אין לו א
יצחק פינדרוס: 5 אתה לא גובה ביטוח לאומי ממנו?
דני קורן: אז ננסה לעשות פה איזה שהוא סדר מסוים
יצחק פינדרוס: יפה
יצחק פינדרוס:  תעזור לנו
דני קורן: אני סגן ראש מינהל הביטוח והגבייה בביטוח לאומי
דני קורן:  רק ברשותך, נמצא כאן מאחרי הקלעים מר פסח, שאנחנו מכירים אותו, את המסירות שלו ושל הצוות
דני קורן:  זה שהוא גם יושב מאחרי הקלעים ולא מדבר זה מלמד על האופי שלו
יצחק פינדרוס: גם אני צריך גילוי נאות, שבמסגרת הזאת פגשתי אותך כמה פעמים בכל מיני וריאציות בנושא הזה
דני קורן: אנחנו באמת מכירים את הבעיה הזאת של המספרים המזהים האלה 77, וננסה לעשות איזה שהוא סדר לכל השאלות שעלו
דני קורן:  חוק הביטוח הלאומי בנוי בצורה כזאת שהוא מאפשר זכאות לקצבאות לכמה סוגים של אוכלוסיות
דני קורן:  גם לבעלי אזרחות ישראלית, וכשאני מדבר על בעלי אזרחות ישראלית, זה אנשים שמחזיקים במספרי זהות ופה יש גם כמה קבוצות או תתי קבוצות
דני קורן:  קודם כל יש לנו בעלי אזרחות ישראלית, יש לנו בעלי רישיון לישיבת קבע, כמו למשל אוכלוסיית מזרח ירושלים, יש בעלי אשרה א
דני קורן: 5 כמו שאתה אמרת, שזה בעלי רישיון זמני, יש גם אפילו בעלי אשרה א
דני קורן: 1, שזה זכאי שבות שמגיעים פה לתקופת ניסיון ואחר כך מחליטים אם רוצים לעשות עלייה או לא
דני קורן:      האוכלוסייה הזאת נחשבת בביטוח הלאומי במידה שמרכז החיים פה בישראל, כתושבים לכל דבר ועניין וזכאים גם לשירותי בריאות, כי הביטוח הלאומי גם מנהל את כל הקובץ של כל החברים בקופות החולים, בארבעת קופות החולים
דני קורן:      בתוך הקבוצה הזאת יש עוד אוכלוסייה שהיא בעצם פה הבעיה שלנו
דני קורן:  זה בעלי אשרה א
דני קורן: 2 ו-א
דני קורן: 4 שזה הנלווים ל-א
דני קורן: 2
דני קורן:  א
דני קורן: 2 זו אשרה שרשות האוכלוסין מנפיקה - - -
יצחק פינדרוס: דני, סליחה, אני מנסה להבין
יצחק פינדרוס:  בחוק מוגדר האשרות?
דני קורן: כן
דני קורן:  אני בדיוק מדבר על זה
דני קורן:  אמרתי, על חוק הביטוח הלאומי
דני קורן:  תת האוכלוסייה שאנחנו מדברים עליה פה שזה בעצם המחלוקת פה, או הקשיים, זו האוכלוסייה שמחזיקה באשרה א
דני קורן: 4
דני קורן:  האשרות האלה מבחינת רשות האוכלוסין לא מזכה את האוכלוסיות האלה לקבל מספר זהות
דני קורן:  ופה נמצא יואל ויסביר גם למה
דני קורן:      אבל לעניין חוק הביטוח הלאומי וחוק ביטוח בריאות ממלכתי, האוכלוסייה הזאת זכאית לכל הזכויות כמו כל תושב ישראל רגיל שיש לו אזרחות ישראלית
דני קורן:  דא עקא, איפה הבעיה פה? שבגלל שרשות האוכלוסין לא מנפיקה מספר זהות, בא הביטוח הלאומי ומנפיק לאותה אוכלוסייה מספר מזהה פנימי
דני קורן:  המספר המזהה הפנימי הזה שמתחיל בספרות 77 בעצם משמש לצורך תשלומי גמלאות לאותה אוכלוסייה, גם לצורך גבייה וגם לצורך רישום בקופת החולים שאותו אדם בוחר להיות חבר בה
דני קורן:      בנוסף, המספר הזה מסתובב בעוד כמה מקומות, למשל בתכנית חסכון לכל ילד
דני קורן:  בתכנית חיסכון לכל ילד זה גם מתנהל לפי ה-77
דני קורן:  בחסכון לכל ילד יש לנו הרי את קופות הגמל והבנקים ובעצם המספר הזה מסתובב בעוד כמה מקומות חוץ מביטוח הלאומי וחוק ביטוח בריאות
דני קורן:      עכשיו, יש פה נציגות של כמה משרדי ממשלה
דני קורן:  כפי שתואר פה, כל משרד ממשלתי מנהל לעצמו את אותה אוכלוסייה שמחזיקה בעצם מבחינת רשות האוכלוסין מספר דרכון, וכל משרד ממשלתי מנפיק לעצמו את אותו המספר המזהה הפנימי שבעצם מאפשר להם לזהות את אותה אוכלוסייה
דני קורן:      אנחנו כבר הרבה מאוד פעמים ביקשנו מרשות האוכלוסין, שבסופו של דבר היא הייתה זו שצריכה לנהל גם את הקובץ של אלה שמחזיקים באשרה א
דני קורן: 2, א
דני קורן:  תיכף הם יסבירו למה לדעתם זה לא נכון, אבל אם אנחנו מדברים על סנכרון בין כל משרדי הממשלה, בעצם זה מה שהיה צריך להיות
דני קורן:  היה צריך להיות פה גוף אחד - - -
יצחק פינדרוס: על כמה מדובר?
דני קורן: שניה
דני קורן:  גוף אחד שהיה צריך לנהל את כל המערך הזה של האוכלוסייה של א
דני קורן:  מבחינת אוכלוסייה, נכון לעכשיו בביטוח הלאומי רשומים 28,570 כולל ילדים כולל בנות זוג, מבחינת אנשים שמחזיקים באשרה א
דני קורן: 2 א
דני קורן: 4, שהם רשומים בביטוח הלאומי כתושבי ישראל
דני קורן:      המצב הכי טוב היה כמובן אם רשות האוכלוסין הייתה מנהלת את הקובץ הזה, גם אם האנשים האלה לא זכאים לקבל מספר זהות, לפחות להנפיק איזה שהוא מספר שישמש את כל משרדי הממשלה לתת שירות לאותה אוכלוסייה
יצחק פינדרוס: נקרא לזה קוד
יצחק פינדרוס:  עזוב מספר
יצחק פינדרוס:  קוד
יצחק פינדרוס:  שינפיקו קוד שירות
מנסור עבאס: במה זה תלוי? מי צריך?
יצחק פינדרוס: רשות האוכלוסין, לפי מה שאומר הביטוח הלאומי והדיגיטל הלאומי גם אומרים שרשות האוכלוסין
מנסור עבאס: בסדר, אבל אולי רשות האוכלוסין והדיגיטל אין להם היתר לפי החוק וצריך לשנות את החוק או לא יודע מה
יצחק פינדרוס: לא יודע אם אין להם היתר, אבל מה שאני שמעתי הוא שלמשרד הרישוי יש היתר, לביטוח לאומי יש היתר ולמשרד התחבורה יש היתר
יצחק פינדרוס:  אז אולי שיעבירו את רישיון ההפעלה לקוד, אולי לרשות האוכלוסין
יצחק פינדרוס:  מה אתה מציע? זה רעיון טוב
מנסור עבאס: לא, לדעתי - - -
יצחק פינדרוס: אני לא חושב שזו הבעיה
יצחק פינדרוס:  אבל יש משהו אחד שאני מנסה להבין, שאת זה לא הצלחתי להבין
יצחק פינדרוס:  עוד פעם, אני אומר מהמקום שלי, בחקיקה, אני לא ראיתי בחוק בריאות ממלכתי רשימת קובץ שאומרת 'זכאים א
יצחק פינדרוס: 1, א
יצחק פינדרוס: 2', כתוב 'תושב ישראל', זאת אומרת, בחוקים שאני העברתי כתוב תושב הוא מי שהוא תושב ישראל
יצחק פינדרוס:  עבדתי על זה עם ווליד בקדנציה הקודמת, על הסעיף הזה
יצחק פינדרוס:  בשביל לברוח מההגדרות
דני קורן: בסעיף 2
דני קורן: א רבתי לחוק הביטוח הלאומי קיימת רשימה סגורה של אנשים שיכולים להיחשב תושבים ושלא יכולים להיחשב כתושבים, במסגרת הזאת בעלי אשרה א
דני קורן: 4, אם הם עומדים בתנאי הסף הנוספים כמו למשל מרכז חיים בישראל
יצחק פינדרוס: מי לא נחשב? מישהו שמרכז חייב בישראל לצורך העניין, דרך אגב, מרכז חייו זה מושג בינלאומי, תשאל בארצות הברית איך עוברים ממדינה למדינה לצרכי מס
יצחק פינדרוס:  תגדיר לי מישהו שמרכז חייו בישראל והוא לא רשום בביטוח לאומי?
דני קורן: יש לנו קודם כל את כל האוכלוסייה של העובדים הזרים שמחזיקים באשרה מסוג ב
דני קורן: 1, האשרה הזאת לא מקנה להם לפי חוק הביטוח הלאומי זכאות להיחשב תושבים, למרות שיכול להיות שיש לנו פה עובדים זרים שכבר חיים פה חמש שנים ושבע שנים ועשר שנים - - -
יצחק פינדרוס: והם גם לא חייבים ביטוח לאומי ולא משלמים
דני קורן: ויכול להיות שיש להם ילדים, למרות שמרכז החיים פה בישראל, הם נמצאים פה הרבה זמן, עדיין לפי חוק הביטוח הלאומי הם לא זכאים להיחשב תושבים
יצחק פינדרוס:  אני ארצה לשמוע את רשות האוכלוסין, אבל דילגנו על משרד החינוך
יצחק פינדרוס:  מישהו נמצא פה ממשרד החינוך? לא התכוונתי לדלג, זה פשוט דיון שהתפתח
יצחק פינדרוס:  את משרד החינוך אני רוצה לשאול שאלה כפולה
יצחק פינדרוס:  זאת אומרת מה קורה עם אלה שלומדים בתוך מערכות החינוך, איך הם מזוהים אצלכם והאם יש לכם פתרון ובסוף קבלת תעודה וכמו שהעלה הפונה על הנושא של תעודת הוראה, לאחר מכן
יצחק פינדרוס:  זאת אומרת התעודה שלו, איך הוא מזין את עצמו בתוך המערכת כמורה
דליה מזרחי: לאלה שלומדים אין לי תשובה כי לא ביררתי את זה, אני מכח אדם בהוראה, אני אחראית על אלה שמקבלים את העובדים, ודווקא אנחנו אנשי בשורה
דליה מזרחי:  הייתה לנו בעיה כי כל עובד הוראה שמתקבל לעבוד במערכת החינוך נשלח לאימות במשרד הפנים, ופה בעצם הם היו עולים עם שגיאה כי לא היה להם את האימות הזה
דליה מזרחי:      אנחנו פתחנו מערכת שהם יוכלו להכנס, שהם יגיעו למחוז או ישלחו את החומר למחוז שאליו הם משתייכים באופן ידני, יפתחו להם תיקים באופן ידני ואחרי שיפתחו להם את התיקים באופן ידני הם גם יקבלו קוד או איך שאתה הגדרת את זה, ויוכלו להכנס למערכת בצורה חופשית ולראות את כל נתוני ההעסקה שלהם ואת כל מה שהם צריכים
דליה מזרחי:      אז אנחנו מבחינתנו טיפלנו והנחינו - - -
יצחק פינדרוס: ממתי זה התחיל?
דליה מזרחי: זה כבר התחיל, וגם את השם של ניסן אני ראיתי בין הפונים, מיד זכרתי אותו
דליה מזרחי:  אז אנחנו מקווים שזה יהיה מעולה
יצחק פינדרוס: יפה מאוד
יצחק פינדרוס:  כל הכבוד
יצחק פינדרוס:  באמת כל הכבוד
יצחק פינדרוס:  אז אני חוזר לרשות האוכלוסין
דליה מזרחי: סליחה, יש לנו עוד נציג ממשרד החינוך, יכול להיות שהוא יכול להוסיף לגבי התלמידים
שבתאי כהן: אני ממשרד החינוך, אגף השירות
שבתאי כהן:  לגבי תלמידים אין לנו בעיה כמו שהציגו פה ממשרדים אחרים, יש לנו מספר פנימי שלנו של המשרד, שכל תלמיד שנכנס למערכת מקבל אותו, והוא מקבל את כל השירותים כמו כל התלמידים
יצחק פינדרוס: אז עם התלמידים אין לכם בעיה
שבתאי כהן: אין בעיה עם זה
שבתאי כהן:  זה לפרוטוקול
רחל מורגנשטרן: רק שאלה קטנה לגבי משרד החינוך
רחל מורגנשטרן:  זו באמת בשורה לשמוע שהמערכת נמצאת, עדיין לא שמעתי מהפונים שזה עובד להם, אז נשמח באמת שנוכל לראות
רחל מורגנשטרן:  מה לגבי כל הזכויות שלהם, כל אלה שעבדו עד היום, נפלטו מהמערכת, ועכשיו אם יכנסו אליה מחדש האם יכירו בהם רטרואקטיבית, גמולים, ותק, כל מה שיש לעובד הוראה? שכר כמובן
דליה מזרחי: אנחנו נצטרך לבדוק
דליה מזרחי:  שכר כמובן שאנחנו לא נוכל לשלם
רחל מורגנשטרן: למה לא?
יצחק פינדרוס: לא, השאלה אם הוותק - - -
דליה מזרחי: מבחינת הוותק גם עובדי הוראה שמגיעים למערכת החינוך ועבדו בחינוך כל שהוא, הוותק שלהם מוכר
דליה מזרחי:  אז על אחת כמה וכמה אחד שעבד במערכת
דליה מזרחי:  אז לא תהיה בעיה
יצחק פינדרוס: אני מציע שתעשי בדיקה
דליה מזרחי: ברור
דליה מזרחי:  כל מי שיפנה אלינו אנחנו נבדוק אותו באופן אישי
יצחק פינדרוס:  אני גם אומר למנהלת הוועדה אתי, יש לה גם מספר פניות שהיא תדאג להעביר אליכם
יצחק פינדרוס:  אנחנו חוזרים לרשות האוכלוסין
יצחק פינדרוס:  היו פה שלוש שאלות, אני אתחיל מהקל אל הכבד
יצחק פינדרוס:  הקל הוא, שאלו על איזה סדר גודל של אוכלוסייה אתם יודעים במה מדובר
יצחק פינדרוס:  אמר דני מביטוח לאומי שמדובר על סדר גודל של 20,000, היו כמה שהרימו גבה
יצחק פינדרוס:       אשמח לשמוע ממך מה אתם יודעים כי אתם אמורים לדעת את המאגר
יצחק פינדרוס:  וגם רשות הדיגיטל, האם יש לכם אפשרות, כי בסוף השאלה פה היא טכנית, ממה שאני מבין כאן מכל משרדי הממשלה, בסוף יש פה בעיה טכנית
יצחק פינדרוס:  האם יש אפשרות שאתם תהיו מנהלי המאגר, כמו שאתם מנהלים את מספרי הזהות של מיליוני אזרחי ישראל, לנהל מאגר עם מספר, תקראו לזה איזה מספר שאתם רוצים, מספר אשרה, והמספר הזה יוכל להכנס דרך הרשות הדיגיטלית, לכל משרדי הממשלה, כדבר רוחבי ואז אנחנו לא נצטרך שכל משרד ינסה להתמודד ולפתוח ולראות איך הוא מתמודד עם זה
יצחק פינדרוס:  אלה בעצם שלושת השאלות שלי
יואל ליפובצקי: אני ראש מינהל אוכלוסין
יואל ליפובצקי:  אני שמח לראות שיש משרדי ממשלה שבמקום לעשות את העבודה ולפתור את הבעיות שלהם מגלגלים את הבעיות למשרד אחר, זו שיטה יפה מאוד
יואל ליפובצקי:       אבל אני אגע לעניין
יואל ליפובצקי:  אנחנו מנהלים מרשם של אזרחי מדינת ישראל, תושבי מדינת ישראל, אנחנו לא מנהלים מרשם של זרים
יואל ליפובצקי:  כן יש לנו במערכות את כל מספרי הדרכונים של כל מי שנכנס לארץ וכל מי שמקבל מאיתנו כל סוג של אשרה כפי ששאלת קודם, א
יואל ליפובצקי: 5 או א
יואל ליפובצקי: 2, ב
יואל ליפובצקי: 1 של עובדים זרים וכולי
יואל ליפובצקי:      יש פה פתרון מאוד מאוד פשוט מבחינתנו, אנחנו יכולים להעביר לכל משרדי הממשלה שיבקשו את כל מספרי הדרכונים, גם למשל תושבים זרים שנמצאים פה ומחליפים דרכונים לאורך השנים מן הסתם, את כל המספרים, גם הישנים, גם החדשים, לכל משרד ממשלתי שיבקש
יואל ליפובצקי:  הרי זו מציאות קיימת
יואל ליפובצקי:  יש היום במדינת ישראל אנשים שהם לא אזרחים, הם זרים בעלי דרכון של אותה מדינה שהם באים ממנה, אי אפשר להתכחש יותר, במספרים גבוהים יותר מבעבר, כי היום העולם גלובלי וזרים נכנסים ועוברים בין מדינות, וצריך לנהל אותם לפי מספר הדרכון שהם קיבלו שזה המספר המזהה שלהם שהם נכנסו למדינת ישראל וכל יציאה וכל כניסה
יואל ליפובצקי:       לכן אנחנו מוכנים להעביר את כל מספרי הדרכונים
יואל ליפובצקי:  יכול ביטוח לאומי, יכול משרד החינוך, יכול משרד הבריאות לפתח ממשק הכי פשוט, לקבל מאיתנו את אותו מספר אמיתי ולא לשחק במספרים, 77, 88, אפקטיבי כזה או אחר
יצחק פינדרוס: יואל, אני חושב שאנחנו מדברים על שני נושאים
יצחק פינדרוס:  א
יצחק פינדרוס:  הבנתי את המגננה שלך, שכל משרדי הממשלה זורקים עליך, אבל אני אגיד לך למה כל משרדי הממשלה זורקים עליך
יצחק פינדרוס:  אולי אני אנסה לעזור לך להבין למה מאשימים אותך ומה הם רוצים ממך
יצחק פינדרוס:  אתה רשות האוכלוסין, כולה אתה אומר להם במעבר הגבול 'כנסו' 'תצאו'
יצחק פינדרוס:  אתה צודק
יואל ליפובצקי: נכון
יואל ליפובצקי:  אני גם נותן את האשרה ומכניס - - -
יצחק פינדרוס: אבל יש עוד משהו אחד קטן שנפל על משרד הפנים בטעות
יצחק פינדרוס:  משהו אחד קטן
יצחק פינדרוס:  מכיוון שכל המערכת הממשלתית היום מזהה אנשים על ידי מספרי זהות, מי שהחליט את זה צריך לשאול אותו למה זה, מי החליט על הקמת הרשות הדיגיטלית, אבל ככה זה
יצחק פינדרוס:  היום במדינת ישראל כל מערכת שאתה מזוהה בה, אתה מזוהה בה על ידי מספר זהות
יואל ליפובצקי: אז הגיע הזמן לשנות את העיוות הזה
יואל ליפובצקי:  לא להנציח אותו
יצחק פינדרוס: אבל אין דרך אחרת היום להזדהות
יצחק פינדרוס:  במערכת הממשלתית היום ואפילו במערכת הפרטית בחלקו, אתה מזוהה היום על ידי מספר זהות
יצחק פינדרוס:  זו המציאות
יצחק פינדרוס:  אתה יודע, אני נכנס באפליקציה לקופות גמל שלי, אני נכנס על ידי מספר זהות
יצחק פינדרוס:  נכון? עכשיו, מי אחראי על מספר הזהות שלי? משרד הפנים
יצחק פינדרוס:  אז אתה לא אחראי על קופת הגמל שלי, אתה אומר 'מה חברת קופות הגמל רוצה מחיי, כולה הנפקתי תעודת זהות, מה הם רוצים ממני'
יואל ליפובצקי: מי שעושה עליה ומקבל אזרחות, אני אחראי עליו
יצחק פינדרוס: שניה
יצחק פינדרוס:  בוא, אתה לא חושב שאני נגד עליה למדינת ישראל
יואל ליפובצקי: להיפך
יואל ליפובצקי:  אני יודע שאתה בעד
יואל ליפובצקי:  אני מקווה גם ששני החברים שהרבה שנים פה יעשו עליה
יואל ליפובצקי:  ואם הם צריכים עזרה נעזור להם
יצחק פינדרוס: אני מוכן גם לענות על זה למשרד הפנים
יצחק פינדרוס:  שם זה באמת בעיה של משרד הפנים
יצחק פינדרוס:  הרבה מבעיות העליה
יצחק פינדרוס:  וגם כן שם אתם נזכרים לשלוח לנתיב, או לשלוח לסוכנות או לשלוח לנפש בנפש
יצחק פינדרוס:  בסדר גמור, אבל זה דיון נפרד
יצחק פינדרוס:  זה לא הדיון כרגע